Viborger Samler, 1801-07-06
Formedelst at Eieren af Ringkiøbing Mølle, Hr. Andreas Bruun i denne Maaned ved Døden er afgaaed, agter hans Enke Madame Bruun, og hendes Broder og Medinteressent Hr. Feveile, at sælge bemeldte Mølle, ved Auction d. 30 Juli førstkommende, Formiddagen Kl. 9 i Møllegaarden. Veirmøllen er en ottekandtet paa Hollandsk, for faae Aar siden af nye opbygt af udsøgte gode Materialier, med 4 Qværner og Sigteværk, 2de til Rug, 2de til Grubberværk, Steene af 10 Qvarteers Størrelse, med alle en Komplet Mølle tilhørende Redskaber, alt i god og forsvarlig Stand, derved et nyt Huus af Bindings og Tavlmuur, Teglhengt, med Lofte, indretted til Møllersvendene, Staldrum til 6 Heste, med Møllen forsikret i Brandkassen, for over 10000 Rd. Møllen ligger 8 a 900 Alen østen for Byen, ved Landeveien til Varde, Holstebroe, Colding, og da her ikke er fleere Møller ved Byen, og endeel Bønder Sogne her nær omkring som søger Møllen, saa er det sikker Levebrød, at eje og bedrive den, Møllegaarden som medfølger, ligger tæt derhos, er ligeledes for faae Aar siden af nye opbygt, hvoraf 16 Fag Grundmuuret, og 30 Fag Bindingsværk og Tavlmuur, alt muuret i Kalk og meget smuk indretted, i Brandkassen for omtrænt 2000 Rdlr., i Gaarden er got Pompevand, Stalderum, Vognremisse, Lade A. og derved en smuk Have. Madame Bruun eier videre, som sælges ved den samme Auction, af Ringkiøbing Byes særdeles gode Aggermarker, omtrent 20 Tdr. Land, en god mærsk Eng af frie Hovedgaardstaxt til 10 a 12 Borger Læs Høe; alleting, baade Møllen, Gaarden, Aggermarken og Engen, sælges ved denne eeneste Auction, paa meget billige for Kiøbere fordeelagtige Conditioner, deriblandt, at det heele kan faaes samlet eller adskilt ligesom Liebhaverne vil, og tiltrædes ligeledes naar Kiøberne helst vil. Naar Møllen er solgt, som skeer uden fleere Auctioner, da continueres Auctionen i bemeldte Møllegaard over en stor Deel god Besætning og Boehave, Heste, Kiør Vogne og Gaardsredskaber, smukke Boeskaber med meere. Til alt dette de Lysthavende herved indbydes behagelig at møde bemeldte Tiid og Sted. Ringkiøbing d. 26 Mai 1801. S. Bork, Byefoged. Klod Mølle, beliggende i Aarhuus Stift, Hids Herred, Kragelund Sogn, staaende for Hartkorn, Agger og Eng 2 Tønder, 1 Skieppe, 1 Fdkr. og Mølleskyld 3 Tdr. 1 Skpr. 2 Fdkr. er underhaanden at faae til Kiøbs af undertegnede, som dertil Committeret. Bygningerne ere forsikrede i Brandkassen for 1930 Rdlr. Nærværende Eier har Privilegium paa Broepenges Nydelse og Giestgiverie, hvilket her er meget indbringende, formedelst Beliggenheden paa den almindelige Landevei imellem Nørre= og Sønder-Jylland. Til Stedet kan aarlig saaes 10 a 12 Tdr. Rug, 2 a 3 Tdr. Byg, 1 a 2 Tdr. Boghvede, 10 Tdr. Havre og 1 Tde Kartofler, samt avles 16 a 24 Læs Høe. J Kiøbet erholder Kiøberen, heele dette Aars Avl. Jldebrændsel af Flad= og Studtørv findes i Overflødighed, ligesom og Fiskeri af adskillige Slags i Mølleaaen. Paa Avlet kan aarlig græsses og forres 2 Heste, 16 a 20 Fæehøveder og 60 a 80 Faar. Skulde disse Eiendomme ei underhaanden vorde bortsolgte, hvilket da skal blive tilkiendegivet i denne Avis, stilles de til offentlig Auction Tiirsdagen d. 18de August førstkommende Formiddag Kl. 10, paa de Conditioner, som paa Auctionsstedet i Klod=Mølle fremlægges. Viborg den 25 Juni 1801. H. K. Zahrtmann. Her ved Gaarden kan fra indeværende Aars 1ste August til Udgang April næste Aar, forsvarlig græsses og foeres 50 Stkr. Stude, skulle nogen have Lyst at holde et saadant Partie Stude her, i ommeldte Tiid, ville de behagelig inden medio næste Maaned henvende dem til undertegnede for at accordere om Foderleien. Scheel pr. Randers ved Grenaae, Møller, d. 20 Juni 1801. Forpagter.